Lugano muhonja ne linani
Language: Luhya_Maragoli | Genre: Story

MUHONJA NE LINANI 

Kale muno valiho vaana vaviri avavisandu. Muyayi yalangagwa Agulakiraka no mukaana yalangangwa Muhonja. Baba wavo yava rekera tsing'ombe sita. 

 Mulidala liavamenyamu, manani gali mu manyingi muno. Lwa Agulakiraka yatsitsanga kwaya             tsing'ombe, Muhonja yihaniranga munyumba ma alinda kuduka Iwo muyayi wavo yatsanga ma yimba ulwimbu ku Muhonja yigula mulianga. 

Yimbanga: 

   Muhonja, Muhonja

   Muhonja,Muhonja

   Ndula kwaya Muhonja 

   Vyayo vyosi Muhonja 

   Vya magondi Muhonja

   Vye tsiang'ombe Muhonja

   Tsigulira Muhonja. 

Uganani gwa huliritsanga lwa Agulakiraka yimbanga. Gwatsa Agulakiraka niyakatsia kwaya tsing'ombe ni gutanga kwimba. Muhonja yigula muliango. Gunani yigwo gwamulia. 

Agulakiraka yatsa nanyola masahi. Yanyola gunani yigwo na gotema munda Muhonja natula mu naveye mwoyo. Vali no vuyanzi vonene muno.